
DR 30.11.2004 9 
 
hanya memberi geran yang berupa geran tahunan kepada mereka sebagai none profit 
organization yang sepatutnya menerima geran tersebut.  Kita pun tidak menerima apa-
apa kertas kerja ataupun apa-apa yang menunjukkan bahawasanya mereka ini tenat 
dan mereka hendak pindah.  Kalau kita dengar dalam surat khabar memanglah banyak 
yang mempunyai kepentingan terutama apabila didapati tanah tersebut terletak di 
dalam kawasan yang hartanahnya mempunyai nilai yang amat tinggi.  Pada masa 
sekarang ini kerajaan tidak mempunyai apa-apa pendirian berkenaan memindahkan 
zoo tersebut sehinggalah pemilik dan pentadbirnya membuat kenyataan sedemikian.  
Terima kasih.   

 

[Soalan No. 7 - Tuan Billy Abit Joo @ Abit Joo [Hulu Rajang]  tidak hadir] 

 

8. Dato’ Raja Ahmad Zainuddin bin Raja Haji Omar [Larut] minta Menteri 
Kesihatan menyatakan tentang bekalan ubat pelalian untuk bayi yang tidak mencukupi 
di hospital dan klinik-klinik kerajaan. 

Tuan Lee Kah Choon:  Tuan Yang di-Pertua, ubat pelalian atau vaksin bagi 
imunisasi yang diberi kepada bayi di klinik-klinik kesihatan dan hospital adalah seperti 
berikut; BCG, hepatitis B, diphtheria, pertussis, tetanus, oral polio, HIV atau Hemophilus 
Influenza type B, German measles dan rubella.  Kekurangan vaksin yang berlaku pada 
pertengahan tahun 2004, adalah berpunca dari kekurangan pengeluaran dari syarikat 
pengeluar iaitu Vaksin Polio dan TPT HIV.  Bekalan vaksin telah pun dipulihkan pada 
bulan Oktober dan pihak pembekal telah pun berjanji untuk memastikan bekalan akan 
berterusan. Sekian. 

Dato' Raja Ahmad Zainuddin bin Raja Haji Omar [Larut]:  Terima kasih 
Tuan Yang di-Pertua.  Soalan tambahan saya ialah kita tahu bahawa bekalan ini 
memang tidak cukup.  Kalau ada mana-mana pihak pergi ke hospital kerajaan mereka 
diminta supaya pergi ke klinik-klinik swasta ataupun ke hospital-hospital swasta.  
Masalahnya kalau mereka pergi ke klinik atau hospital swasta suntikan jenis HIV ini 
tinggi harganya menjangkau sampai RM80.  Kalau di kalangan rakyat miskin yang tidak 
mampu sudah tentulah mereka tidak boleh membiayai kos yang begitu tinggi kecuali 
kalau macam kawasan Bintulu yang wakil rakyatnya mampu.  Masalahnya kanak-kanak 
tersebut perlu disuntik mengikut jadual yang telah ditetapkan.  Tadi Yang Berhormat 
mengatakan bekalan tersebut telah dijanjikan mulai bulan Oktober yang lalu tetapi dari 
segi kosnya kerana saya melihat klinik-klinik swasta ini dan juga pusat pakar serta 
hospital swasta selalu mengambil kesempatan seperti mencekik darah mengenakan 
kos yang terlalu tinggi.  Terima kasih. 

Tuan Lee Kah Choon:  Yang Berhormat, seperti yang dikatakan tadi bahawa 
bekalan telah dipulihkan pada bulan Oktober dan untuk suntikan yang diperlukan kita 
masih boleh beri kerana jangka masa itu walaupun ada satu jangka masa tetapi dia ada 
satu jangka masa yang agak panjang iaitu dua tiga tahun macam itu dan kita akan cuba 
untuk memberi suntikan vaksin ini apabila seperti sekarang bekalannya sudah ada, kita 
akan beri suntikan.  Sekian.   

 Datuk Dr. Rahman bin Ismail [Gombak]:  Terima kasih Tuan Yang di-Pertua.  
Yang Berhormat Setiausaha Parlimen, kita tahu bahawa Malaysia telah bebas daripada 
penyakit polio selama lebih kurang dua puluh tahun ataupun mungkin lebih sedikit.  
Malaysia juga terletak dalam kawasan pembahagian WHO (World Health Organization) 
iaitu dalam kawasan yang dipanggil Western Pacific Region yang juga telah bebas 
daripada penyakit polio dan kita tahu seperti mana yang dibacakan oleh Yang 
Berhormat Setiausaha Parlimen, kita masih lagi menggunakan oral polio vaksin dalam 
senarai pelalian dan oral polio vaksin ini dibuat daripada virus yang dilemahkan dan 
telah terbukti di dunia bahawa menggunakan virus yang dilemahkan ini boleh 
menyebabkan penyakit polio.  Jadi adakah kementerian bercadang untuk bertukar 
daripada menggunakan oral polio vaksin daripada yang menggunakan polio yang 
dilemahkan ini kepada menggunakan vaksin ataupun ubat pelalian daripada virus yang 
dimatikan iaitu Inactivated Polio Vaccine.  Itu soalan saya.   

 Tuan Lee Kah Choon:  Yang Berhormat, ini adalah satu soalan yang teknikal 
dan saya akan bawa balik ke kementerian untuk dipertimbangkan tetapi saya hendak 
menjelaskan di sini bahawa semua vaksin yang kita gunakan adalah mengikut apa 
yang telah diluluskan oleh Pertubuhan Kesihatan Sedunia dan seperti yang saya 
katakan soalan itu saya akan bawa balik ke kementerian.  Sekian. 



hanya memberi geran yang berupa geran tahunan kepada mereka sebagai none profit organization yang sepatutnya menerima geran tersebut. Kita pun tidak menerima apa- apa kertas kerja ataupun apa-apa yang menunjukkan bahawasanya mereka ini tenat dan mereka hendak pindah. Kalau kita dengar dalam surat khabar memanglah banyak yang mempunyai kepentingan terutama apabila didapati tanah tersebut terletak di dalam kawasan yang hartanahnya mempunyai nilai yang amat tinggi. Pada masa sekarang ini kerajaan tidak mempunyai apa-apa pendirian berkenaan memindahkan zoo tersebut sehinggalah pemilik dan pentadbirnya membuat kenyataan sedemikian. Terima kasih. [Soalan No. 7- Tuan Billy Abit Joo @ Abit Joo [Hulu Rajang] tidak hadir]. 8. Dato' Raja Ahmad Zainuddin bin Raja Haji Omar [Larut] minta Menteri Kesihatan menyatakan tentang bekalan ubat pelalian untuk bayi yang tidak mencukupi di hospital dan klinik-klinik kerajaan. Tuan Lee Kah Choon: Tuan Yang di-Pertua, ubat pelalian atau vaksin bagi imunisasi yang diberi kepada bayi di klinik-klinik kesihatan dan hospital adalah seperti berikut; BCG, hepatitis B, diphtheria, pertussis, tetanus, oral polio, HIV atau Hemophilus Influenza type B, German measles dan rubella. Kekurangan vaksin yang berlaku pada pertengahan tahun 2004, adalah berpunca dari kekurangan pengeluaran dari syarikat pengeluar iaitu Vaksin Polio dan TPT HIV. Bekalan vaksin telah pun dipulihkan pada bulan Oktober dan pihak pembekal telah pun berjanji untuk memastikan bekalan akan berterusan. Sekian. Dato' Raja Ahmad Zainuddin bin Raja Haji Omar [Larut]: Terima kasih Tuan Yang di-Pertua. Soalan tambahan saya ialah kita tahu bahawa bekalan ini memang tidak cukup. Kalau ada mana-mana pihak pergi ke hospital kerajaan mereka diminta supaya pergi ke klinik-klinik swasta ataupun ke hospital-hospital swasta. Masalahnya kalau mereka pergi ke klinik atau hospital swasta suntikan jenis HIV ini tinggi harganya menjangkau sampai RM80. Kalau di kalangan rakyat miskin yang tidak mampu sudah tentulah mereka tidak boleh membiayai kos yang begitu tinggi kecuali kalau macam kawasan Bintulu yang wakil rakyatnya mampu. Masalahnya kanak-kanak tersebut perlu disuntik mengikut jadual yang telah ditetapkan. Tadi Yang Berhormat mengatakan bekalan tersebut telah dijanjikan mulai bulan Oktober yang lalu tetapi dari segi kosnya kerana saya melihat klinik-klinik swasta ini dan juga pusat pakar serta hospital swasta selalu mengambil kesempatan seperti mencekik darah mengenakan kos yang terlalu tinggi. Terima kasih. Tuan Lee Kah Choon: Yang Berhormat, seperti yang dikatakan tadi bahawa bekalan telah dipulihkan pada bulan Oktober dan untuk suntikan yang diperlukan kita masih boleh beri kerana jangka masa itu walaupun ada satu jangka masa tetapi dia ada satu jangka masa yang agak panjang iaitu dua tiga tahun macam itu dan kita akan cuba untuk memberi suntikan vaksin ini apabila seperti sekarang bekalannya sudah ada, kita akan beri suntikan. Sekian. Datuk Dr. Rahman bin Ismail [Gombak]: Terima kasih Tuan Yang di-Pertua. Yang Berhormat Setiausaha Parlimen, kita tahu bahawa Malaysia telah bebas daripada penyakit polio selama lebih kurang dua puluh tahun ataupun mungkin lebih sedikit. Malaysia juga terletak dalam kawasan pembahagian WHO (World Health Organization) iaitu dalam kawasan yang dipanggil Western Pacific Region yang juga telah bebas daripada penyakit polio dan kita tahu seperti mana yang dibacakan oleh Yang Berhormat Setiausaha Parlimen, kita masih lagi menggunakan oral polio vaksin dalam senarai pelalian dan oral polio vaksin ini dibuat daripada virus yang dilemahkan dan telah terbukti di dunia bahawa menggunakan virus yang dilemahkan ini boleh menyebabkan penyakit polio. Jadi adakah kementerian bercadang untuk bertukar daripada menggunakan oral polio vaksin daripada yang menggunakan polio yang dilemahkan ini kepada menggunakan vaksin ataupun ubat pelalian daripada virus yang dimatikan iaitu Inactivated Polio Vaccine. Itu soalan saya. Tuan Lee Kah Choon: Yang Berhormat, ini adalah satu soalan yang teknikal dan saya akan bawa balik ke kementerian untuk dipertimbangkan tetapi saya hendak menjelaskan di sini bahawa semua vaksin yang kita gunakan adalah mengikut apa yang telah diluluskan oleh Pertubuhan Kesihatan Sedunia dan seperti yang saya katakan soalan itu saya akan bawa balik ke kementerian. Sekian.